**Ugovor o dodjeli bespovratnih sredstava**

**„Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“**

Ministarstvo demografije i useljeništva

Ulica Grada Vukovara 23, 10 000 Zagreb

OIB: 43609566625

(u daljnjem tekstu: Nadležno tijelo)

s jedne strane, i

Korisnik bespovratnih sredstava

<Puni naziv i adresa Korisnika>

<Pravni oblik>

<OIB - Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Ugovorne strane) usuglasile su se kako slijedi:

**Članak 1. - Predmet ugovora**

1. 1. Predmet ovog Ugovora je dodjela bespovratnih sredstava Korisniku za provedbu Projekta \_\_\_\_\_\_\_\_\_ u okviru Poziva za dodjelu bespovratnih sredstava pod nazivom „Provedba edukativnih, kulturnih i sportskih aktivnosti za predškolsku djecu te djecu od 1. do 4. razreda OŠ u lokalnim zajednicama“ (u daljnjem tekstu: Projekt) opisanog u prilogu 1. Ugovora - Prijavni obrazac i proračun.

1.2. Korisnik se obvezuje na provedbu Projekta i ostvarenje ciljeva u rokovima na način kako je opisano u Prijavnom obrascu i proračunu te eventualnim odobrenim naknadnim izmjenama.

1.3. Ugovor stupa na snagu s datumom potpisa posljednje Ugovorne strane te ostaje na snazi do izvršenja svih obveza Ugovornih strana, odnosno do dana raskida Ugovora.

1.4. Razdoblje provedbe Projekta započinje s \_\_\_\_\_\_\_\_\_ godine, i traje najdulje do \_\_\_\_\_\_\_\_\_ godine.

1.5. Razdoblje prihvatljivosti troškova Projekta je u skladu s stavkom 4. ovog članka, a može se produljiti do \_\_\_\_\_\_\_\_\_\_\_\_.

1.6. Bespovratna sredstva se dodjeljuju Korisniku u skladu s odredbama ovog Ugovora i sa svim uvjetima utvrđenim Uputama za prijavitelje poziva „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ objavljenog na datum \_\_\_\_\_\_\_\_\_

**Članak 2. – Odgovornost Korisnika za provedbu Projekta**

2.1. Korisnik provodi Projekt samostalno. /

Korisnik provodi Projekt sa sljedećim partnerom:

*< ime/ naziv partnera i OIB>;*

2.2. Korisnik se obvezuje provesti Projekt s dužnom pažnjom, transparentno, u skladu s najboljom praksom u predmetnom području, poštujući načela ekonomičnosti, učinkovitosti i djelotvornosti, jednakog postupanja te u skladu s pozitivnim propisima koji se odnose na njegovu primjenu.

2.3. Provedba Projekta isključiva je odgovornost Korisnika, čak i kada Korisnik provodi Projekt s partnerom/partnerima sukladno stavku 1. ovog članka.

2.4. Korisnik osigurava da njegov partner, ukoliko ga ima, u cijelosti poštuje odredbe ovog Ugovora.

2.5. Korisnik je kao jamstvo za uredno izvršenje obveza iz ovoga Ugovora dostavio Nadležnom tijelu bjanko zadužnicu, u iznosu uvećanom za 5% od dodijeljenih bespovratnih sredstava, potvrđenu kod javnog bilježnika.

2.6. Korisnik je u skladu s odredbama Ugovora obvezan osigurati financijska i sva druga sredstva potrebna za učinkovitu i uspješnu provedbu Projekta te osigurati kontinuirano financiranje Projekta.

2.7. Korisnik je obvezan osigurati sva potrebna sredstva u svrhu:

2.7.1. financiranja troškova Projekta koji ne spadaju u prihvatljive troškove, a nužni su za ostvarenje ciljeva Projekta

2.7.2. financiranja troškova Projekta koji su utvrđeni kao neprihvatljivi od strane Nadležnog tijela i/ili su naknadno utvrđeni kao neprihvatljivi slijedom kontrola opisanih u članku 10. ovog Ugovora.

2.8. Korisnik poduzima sve potrebne radnje i/ili mjere u svrhu sprečavanja ili rješavanja bilo koje situacije koja može ugroziti nepristrano i objektivno izvršenje Ugovora.

2.9. Osobe kojima je Korisnik ili partner Korisnika povjerio provedbu Projekta u cijelosti ili provedbu pojedinih aktivnosti ne smiju biti u poziciji u kojoj postoji sukob interesa. Korisnik je dužan osigurati formalne postupke koji obvezuju sve takve osobe da navedu bilo kakve postojeće ili potencijalne osobne i/ili ekonomske interese u vezi s bilo kakvim pitanjem povezanim s Projektom, te ih je nužno isključiti iz svih rasprava ili procesa odlučivanja povezanih s predmetnim pitanjem.

2.10. Potpisom Ugovora Korisnik jamči da od trenutka podnošenja projektnog prijedloga na Poziv na dodjelu bespovratnih sredstava nisu nastale okolnosti koje bi utjecale na rezultat provedenog postupka dodjele bespovratnih sredstava i sklapanje Ugovora te da su svi podatci, dokumentacija, informacije i izjave koje je Korisnik te partner/i Korisnika dao u postupku dodjele bespovratnih sredstava, kao i prije sklapanja Ugovora, istiniti i točni.

2.11. Korisnik se obvezuje da neće poduzeti ili propustiti poduzeti bilo koju radnju koja bi dovela do očitog i/ili namjernog narušavanja ugleda Nadležnog tijela te je tu obvezu dužan utvrditi i u odnosu na partnera.

**Članak 3. – Iznos bespovratnih sredstava, postotak sufinanciranja Projekta i načini dodjele bespovratnih sredstava**

3. 1. Ukupni prihvatljivi troškovi Projekta iznose <…> eura.

3.2. Nadležno tijelo se obvezuje dodijeliti Korisniku bespovratna sredstva za provedbu

Projekta u ukupnom iznosu koji ne prelazi <…> eura i predstavlja ne više od ------% ukupnih prihvatljivih troškova Projekta.

3.3. Bespovratna sredstva osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu (Narodne novine 149/24) .

3.4. Bespovratna sredstva se nadoknađuju za prihvatljive troškove koji su stvarno nastali kod Korisnika/partnera Korisnika u razdoblju prihvatljivosti troškova te su dokumentirani u skladu s važećim propisima i standardnom računovodstvenom praksom.

3.5. Bespovratna sredstva djelomično ili u cijelosti sufinanciraju prihvatljive troškove čiju prihvatljivost je utvrdilo Nadležno tijelo.

3.6. Prihvatljivi su oni troškovi koji udovoljavaju sljedećim kriterijima:

3.6.1. izravno su povezani s aktivnostima koje se provode i mjerljivim ishodima Projekta te vode do ispunjenja ciljeva Projekta mjerenih pokazateljima, sukladno Prijavnom obrascu i proračunu;

3.6.2. u skladu su s Uputama za prijavitelje;

3.6.3. nastali su kod Korisnika i partnera (ako je primjenjivo);

3.6.4. nastali su tijekom razdoblja prihvatljivosti troškova;

3.6.5. u skladu su s ograničenjima za posebne kategorije troškova, ako je primjenjivo;

3.6.6. razumni su, opravdani, udovoljavaju načelima ekonomičnosti, učinkovitosti i djelotvornosti te su nastali poštivanjem primjenjivih pravila nabave. Troškovi povezani s nabavom roba su prihvatljivi kada je ista isporučena i instalirana tijekom provedbe projekta;

3.6.7. nisu financirani iz drugih javnih izvora

3.6.8. ne premašuju ukupan iznos bespovratnih sredstava za projekt i/ili pojedinu kategoriju financiranja.

3.7. Ukupan iznos isplata Korisniku ne smije prelaziti najviši iznos bespovratnih sredstava iz stavka 2. ovog članka u apsolutnom iznosu.

3.8. Najviši iznos bespovratnih sredstava iz stavka 2. ovog članka umanjuje se za iznos troškova koji su proglašeni neprihvatljivim slijedom utvrđenih korekcija.

**Članak 4. – Postupak potraživanja bespovratnih sredstava i plaćanja**

4.1. Iznos bespovratnih sredstava se utvrđuje i, ukoliko je primjenjivo, isplaćuje na temelju odobrenih iznosa prihvatljivih troškova i planiranog napretka provedbe Projekta u sklopu Zahtjeva za isplatom / nadoknadom sredstava.

4.2. Ako je ukupni odobreni iznos prihvatljivih troškova Projekta na kraju razdoblja prihvatljivosti troškova iz članka 1. stavka 5. ovog Ugovora manji od predviđenog iznosa ukupnih prihvatljivih troškova iz članka 3. stavka 1. ovog Ugovora, iznos bespovratnih sredstava mora biti ograničen na iznos dobiven primjenom omjera iz članka 3. stavka 2. ovog Ugovora iznos ukupno prihvatljivih troškova Projekta koje je odobrilo Nadležno tijelo.

4.3. Isplate bespovratnih sredstava za projekt se vrše na bankovni račun Korisnika koji se dostavlja u okviru Zahtjeva za isplatom / nadoknadom sredstava.

4.4. Isplate bespovratnih sredstava za Projekt se vrše u eurima.

4.5. Rok za izvršenje plaćanja Korisniku ne može biti dulji od 30 (trideset) dana od dana zaprimanja potpunog predmetnog Zahtjeva za isplatom / nadoknadom sredstava od Korisnika.

**Članak 5. – Izvješća i planovi koje podnosi Korisnik**

5.1. Korisnik tijekom izvršavanja Ugovora podnosi sljedeće planove i izvješća koja se odnos

na provedbu Projekta u formatu koje Korisnik dostavlja Nadležnom tijelu:

5.1.1. Plan rasporeda potraživanja troškova za razdoblje provedbe Projekta (u slobodnoj formi)

5.1.2. Zahtjev za isplatom / nadoknadom sredstava (propisan od strane Nadležnog tijela)

5.1.3. Završno izvješće o provedbi Projekta (propisan od strane Nadležnog tijela).

5.2. Dokumenti iz stavka 1. ovog članka odnose se na Projekt u cijelosti, neovisno o izvoru financiranja, te sadržajno moraju zadovoljavati sve ugovorene uvjete.

5.3. Korisnik jamči za točnost izvješća, planova i informacija koje dostavlja u skladu sa stavkom 1. ovog članka te također jamči da je s dužnom pažnjom, u potpunosti i primjereno ispitao predmet za koji se podnose izvješća, planovi i informacije.

5.4. Dokumente iz stavka 1. ovog članka Korisnik se obvezuje podnositi u sljedećim rokovima:

5.4.1. Plan rasporeda potraživanja troškova za razdoblje provedbe Projekta najkasnije u roku od 14 dana od dana sklapanja Ugovora.

5.4.2. Zahtjev za isplatom / nadoknadom sredstava najkasnije do \_\_\_\_\_\_\_\_\_\_\_\_\_\_.

5.4.3. Završni izvještaj o provedbi projekta najkasnije u roku od 30 dana od završetka prihvatljivosti troškova iz članka 1. stavka 5. ovog Ugovora.

**Članak 6. – Obrada izvješća**

6.1. Korisnik se obvezuje uz Zahtjev za isplatom / nadoknadom sredstava dostaviti dokumentaciju:

6.1.1. o potraživanim troškovima Projekta

6.1.2. za nastale troškove sukladno važećim propisima i standardnoj

računovodstvenoj praksi, uključujući i dokumentaciju o provedenim nabavama ukoliko je primjenjivo

6.1.3. o provedenim aktivnostima, ostvarenim mjerljivim ishodima i ostvarenim ciljnim vrijednostima pokazatelja

6.1.4. o provedenom postupku odabira sudionika odnosno ciljne skupine kako bi se utvrdilo da su poštivani kriteriji odabira za sudionike te načela jednakog postupanja i zabrane diskriminacije

6.2. Korisnik se obvezuje uz Završni izvještaj o provedbi Projekta osim dokaza iz stavka 1. točaka 1.,2.,3. ovoga članka, dostaviti i dokaz o izvršenim plaćanjima za troškove koje je podmirio iz vlastitih sredstava do krajnjeg roka za prihvatljivost troškova kao što je definirano u članku 1. stavka 5.ovog Ugovora.

6.3 Nadležno tijelo vrši provjeru Zahtjeva za isplatom / nadoknadu sredstava sa svrhom utvrđivanja prihvatljivosti troškova i napretka u provedbi Projekta u roku od 30 dana od datuma njegova zaprimanja.

6.4. Nadležno tijelo vrši provjeru Završnog izvještaja o provedbi Projekta sa svrhom utvrđivanja prihvatljivosti troškova, provjere plaćanja preostalih troškova vlastitim sredstvima Korisnika i rezultatima u provedbi Projekta u roku od 60 dana od datuma njegova zaprimanja.

6.5. U slučaju utvrđivanja nedostataka u predanom Zahtjevu za isplatu / nadoknadu sredstava i Završnom izvještaju o provedbi Projekta, Nadležno tijelo može zatražiti:

6.5.1. dopunu i/ili

6.5.2. ispravak i ponovnu dostavu dokumenata o čemu obavještava Korisnika te ga poziva na ispravak i/ili dopunu uz predaju dodatnih objašnjenja i dokumenata koji nedostaju.

6.6. Korisnik se obvezuje na uklanjanje nedostataka dostavom nove inačice dokumenata iz stavka 5. ovog članka i/ili dostavu objašnjenja/tražene dokumentacije u roku naznačenom od strane Nadležnog tijela.

6.7. Nadležno tijelo nakon izvršenih provjera šalje Korisniku obavijest o rezultatima provjere, pri čemu obavijest o potvrdi cjeline ili dijela dokumenata koji se provjeravaju treba sadržavati:

6.7.1. popis i iznos troškova koji su izuzeti, zajedno s pojašnjenjima;

6.7.2. popis i iznos troškova koji su utvrđeni neprihvatljivim, zajedno s pojašnjenjima;

6.7.3. iznos za koji je potrebno izvršiti povrat sredstava.

6.8. Na temelju odobrenih Zahtjeva za isplatom / nadoknadom sredstava, Nadležno tijelo odlučuje o isplati bespovratnih sredstava.

6.9. Troškovi iz stavka 7. točke 1. ovog članka mogu se naknadno potraživati u budućim slijedećem Zahtjevu za isplatu / nadoknadu sredstava, ako je primjenjivo.

6.10. Ukoliko Korisnik ne dostavi izvješće iz članka 5. stavka 1. točke 4. ovog Ugovora u zato propisanom roku ili postoje utvrđeni nedostaci prilikom provjere iz stavka 7. ovoga članka, Nadležno tijelo će pokrenuti postupak za povrat sredstava i naplatu bjanko zadužnice.

**Članak 7. - Obavijesti koje podnosi Korisnik**

7.1. Korisnik je obvezan bez odgode obavijestiti Nadležno tijelo:

7.1.1. o svim okolnostima koje utječu ili mogu utjecati na provedbu Projekta te okolnostima koje dovode ili mogu dovesti do odstupanja u (pravovremenom) izvršavanju ugovornih obveza;

7.1.2. ukoliko su nastale bilo kakve promjene vezane uz opseg Projekta na način kako je opisan u Obrascu prijave i proračunu, a za koje smatra da potencijalno utječu na izmjene Ugovora u skladu s člankom 13. ovog Ugovora

7.1.3. nakon primitka bilo kakve druge javne financijske pomoći ili bilo kojeg drugog oblika financiranja koje Korisnik dobiva za Projekt, u odnosu na bilo koji aspekt Projekta ili projektnih aktivnosti

7.1.4. nakon bilo kojeg događaja koji može negativno utjecati na izvršenje i/ili završetak pojedinačnih projektnih aktivnosti ili bilo koji njihov dio

7.1.5. o promjeni podataka koji se odnose na Korisnika i partnera/e Korisnika.

**Članak 8. – Nabava**

8.1. Korisnik i/ili partner/i Korisnika koji provodi nabavu obvezan je prilikom provedbe nabave poštivati primjenjiva pravila, i to:

8.1.1. kada je Korisnik i/ili partner/i Korisnika koji provodi nabavu naručitelj u smislu važećih zakona i propisa iz područja javne nabave obvezan je postupati u skladu s istima

8.1.2. kada Korisnik i/ili partner/i Korisnika koji provodi nabavu nije javni naručitelj obvezuje se provesti nabavu i sklopiti Ugovor o nabavi sukladno Uputama za prijavitelje u kojima su propisana pravila za neobveznike javne nabave.

8.2. Korisnik je dužan nakon provedbe postupka nabave, a najkasnije uz prvi Zahtjev za isplatu / nadoknadu sredstava dostaviti Nadležnom tijelu potpisanu i ovjeren službenim pečatom od strane Korisnika i/ili partnera Korisnika Izjavu da su postupci nabave provedeni sukladno primjenjivim pravilima iz stavka 1. ovoga članka.

**Članak 9. – Računovodstvene evidencije i pohrana dokumenata**

9.1. Troškovi uključeni u Zahtjev za isplatu / nadoknadu sredstava moraju se moći utvrditi i provjeriti te biti zabilježeni u računovodstvenim evidencijama Korisnika (i partnera Korisnika), a utvrđuju se u skladu s primjenjivim računovodstvenim standardima te u skladu s uobičajenom računovodstvenom praksom.

9.2. Ne dovodeći u pitanje bilo koje druge obveze Korisnika, Korisnik mora osigurati da se svi dokumenti povezani s Projektom i njegovom provedbom i financiranjem te dokumenti kojima se dokazuje sukladnost s obvezama prema ovom Ugovoru čuvaju u razdoblju od tri godine od 31. prosinca godine kada je izvršeno zadnje plaćanje prema Korisniku.

9.3. Osim obveze iz stavka 2. ovog članka, Korisnik se obvezuje osigurati da se čuvaju svi dokumenti povezani s Projektom i njegovom provedbom i financiranjem na temelju kojih dokazuje svoju sukladnost s odredbama Uputa za prijavitelje.

9.4. Dokumenti navedeni u ovoj točki moraju se čuvati i biti dostupni ili kao izvorni dokumenti ili ovjerene kopije izvornika ili na opće prihvaćenim podatkovnim medijima, što uključuje elektroničke verzije izvornih dokumenata ili dokumente koji postoje isključivo u elektroničkom obliku.

9.5. Obveze navedene u stavcima ovog članka odnose se na sve partnere u području onog dijela Projekta za čiju provedbu su odgovorni. Korisnik je dužan osigurati da partner/i ispunjava/ju ove odredbe.

**Članak 10. - Nadzor i kontrola**

10.1 Korisnik je obvezan, na zahtjev i u roku koji odredi Nadležno tijelo, osigurati Nadležnom tijelu pregled dokumentacije pri kontroli provedbe Projekta, te ako je potrebno i potpunu reviziju i to na temelju popratne dokumentacije, računa, računovodstvene dokumentacije ili nekih drugih dokumenata značajnih za sufinanciranje Projekta.

10.2. Kontrola se može provesti u prostorijama Korisnika, u prostorijama partnera, kao i u mjestu gdje se Projekt provodi.

10.3. Korisnik jamči subjektima iz stavka 1. ovog članka pravo na pristup svim dokumentima koji su vezani i onima koji nisu izravno povezani s provedbom Projekta, ukoliko je to potrebno kako bi se utvrdila prihvatljivost troškova u okviru Projekta, uključujući dokumente koji se odnose na dijelove Projekta provedene izravno od strane Korisnika, partnera i izvoditelja, tijekom razdoblja njihove pohrane iz članka 9. stavka 2.i 3. ovog Ugovora.

10.4. Nalazi subjekata iz stavka 1. ovog članka mogu dovesti do financijskih korekcija odobrenih prihvatljivih troškova u okviru Zahtjeva za isplatom / nadoknadom sredstava.

10.5. Korisnik je obvezan Nadležnom tijelu dostaviti sve informacije i dokumentaciju koju Nadležno tijelo može zatražiti u vezi s Projektom i/ili Završnim izvješćem o provedbi Projekta.

**Članak 11. – Vlasništvo i trajnost projekta**

11.1. Korisnik i/ili partner/i Korisnika su vlasnici materijalne i nematerijalne imovine stečene provedbom Projekta, uključujući prava intelektualnog vlasništva.

11.2. Bez obzira na odredbe prethodnog stavka, Korisnik osigurava Nadležnom tijelu da slobodno i prema svom nahođenju koriste sve dokumente vezane uz Projekt i proizašle iz Projekta, bez obzira na oblik, pod uvjetom da ne krše postojeća prava intelektualnog vlasništva.

11.3. Imovinska prava koja proizlaze iz provedbe Projekta ili je njihov nastanak financiran iz proračuna Projekta mogu se prenijeti na partnera ili treće osobe ako su kumulativno ispunjeni sljedeći uvjeti:

11.3.1. svrha stečene imovine i drugih prava ostaje neizmijenjena u odnosu na svrhu i namjenu definiranu Projektom

11.3.2. prethodno je izdana pisana suglasnost Nadležnog tijela, u koju svrhu je Korisnik obvezan prethodno dostaviti svu relevantnu dokumentaciju na uvid.

11.4. Korisnik i partner/i Korisnika su obvezni koristiti imovinu nabavljenu u okviru Projekta za potrebe provedbe aktivnosti Projekta i ostvarivanje ciljeva Projekta, uzimajući u obzir redovno korištenje i standardnu amortizaciju.

**Članak 12. – Informiranje i vidljivost**

12.1. Korisnik se obvezuje provoditi informativne aktivnosti usmjerene prema javnosti, koje bi izvještavale o financiranju provedbe Projekta od strane Nadležnog tijela.

12.2. Informativne aktivnosti moraju biti usmjerene na ciljne skupine Projekta, i, gdje god je prikladno, javnost, radi podizanja svijesti o ciljevima i rezultatima Projekta i dodijeljenoj pomoći Nadležnog tijela za provedbu Projekta.

12.3. Informativne aktivnosti koje poduzima Korisnik podrazumijevaju, tamo gdje je to primjenjivo, ispravno i vidljivo isticanje osnovnih elemenata vidljivosti u svim komunikacijskim aktivnostima na razini Projekta (logo Nadležnog tijela i odgovarajuća izjava o financiranju koja glasi „Sufinancirano sredstvima Ministarstva demografije i useljeništva“).

12.4. Korisnik se obvezuje odazvati na poziv Nadležnog tijela za sudjelovanjem na organiziranim događajima informiranja i vidljivosti.

12.5. Korisnik mora izvijestiti Nadležno tijelo o provedbi informativnih aktivnosti u okviru provedbe Projekta.

**Članak 13. - Izmjene Ugovora**

13.1. Ugovor se ne može izmijeniti u svrhu ili s učinkom koji bi doveo u pitanje zaključke postupka dodjele bespovratnih sredstava na temelju kriterija odabira ili načelo jednakog postupanja.

13.2. Korisnik može vršiti izmjene u Projektu koje ne utječu na predviđenu svrhu i ciljeve i ne mijenjaju značajno opseg Projekta na način kako je opisano u Obrascu prijave i proračunu, na temelju pisane obavijesti o manjim izmjenama koje odobrava Nadležno tijelo nakon utvrđivanja da tražene izmjene ne utječu u značajnoj mjeri na opseg i ciljeve Projekta na način kako su opisani u Opisu projekta i proračunu. Ovakve izmjene Projekta ne smatraju se izmjenama Ugovora.

13.3. Korisnik može zatražiti sljedeće izmjene Ugovora za koje je potrebno usuglašavanje svih Ugovornih strana:

13.3.1. uvjeti vlasništva nad Projektom

13.3.2.uvođenje nove/ih aktivnosti te značajne izmjene postojeće/ih aktivnosti kao i s njima povezanih prihvatljivih troškova koje je moguće isplatiti / nadoknaditi u skladu s odredbama Ugovora u slučaju kada su kumulativno ispunjeni sljedeći uvjeti:

13.3.2.1. izmjene su nastale zbog objektivnih okolnosti nastalih tijekom provedbe Projekta

13.3.2.2. izmjene su nužne za uredno izvršenje Ugovora i otklanjaju situaciju u kojoj je izvršenje Ugovora postalo pretjerano otežano ili nemoguće

13.3.3 druge aspekte Projekta koje značajno utječu na opseg Projekta na način kako su opisani u Opisu projekta i proračunu

13.3.4. produljenje razdoblja provedbe Projekta najdulje do \_\_\_\_\_\_\_\_\_, iznimno do \_\_\_\_\_\_\_\_\_\_\_\_\_ zbog promjene krajnjeg roka za prihvatljivost troškova iz članka 1. stavka 5. ovog Ugovora.

13.4. O izmjenama o kojima su se usuglasile sve ugovorne strane sastavlja se Dodatak Ugovoru.

13.5. U slučaju djelomičnog ili potpunog odbijanja Zahtjeva iz stavka 3. ovog članka, odluka Nadležnog tijela mora biti obrazložena.

**Članak 14. - Raskid Ugovora od strane Korisnika, sporazumni raskid Ugovora i viša sila**

14.1. Korisnik ima pravo raskinuti Ugovor u bilo kojem trenutku o čemu mora obavijestiti Nadležno tijelo. Raskid proizvodi učinak od dana kada je Nadležno tijelo zaprimilo obavijest o raskidu Ugovora.

14.2. U slučaju jednostranog raskida Ugovora od strane Korisnika, Korisnik se obvezuje u cijelosti vratiti bespovratna sredstva zaprimljena na temelju Ugovora.

14.3. Ugovorne strane mogu sporazumno raskinuti Ugovor u slučaju da nastavak provedbe Projekta nije moguć, o čemu mora biti sačinjen pisani Sporazum o raskidu Ugovora u kojem će biti navedeno i postupanje u pogledu bespovratnih sredstava koja su plaćena na temelju Ugovora.

14.4. Sporazumni raskid može nastupiti ukoliko je bilo koja od ugovornih strana spriječena ispunjavati obveze Ugovora višom silom. Događaj odnosno okolnost više sile mora nastupiti nakon sklapanja Ugovora, a prije dospjelosti obveze.

14.5. Ako Ugovorna strana smatra da su nastupile okolnosti više sile koje mogu biti od utjecaja na ispunjenje njezine ugovorne obveze, obvezna je što je prije moguće, a najkasnije u roku od 10 dana od saznanja za navedene okolnosti, pisanim putem o tome obavijestiti druge Ugovorne strane. U predmetnoj obavijesti navode se pojedinosti o prirodi, mogućem trajanju i vjerojatnim posljedicama tog događaja te se moraju iznijeti dokazi iz kojih se može utvrditi nastupanje ovakvog događaja. U slučaju više sile svaka Ugovorna strana nastavit će izvršavati svoje ugovorne obveze do mjere do koje je to razumno moguće.

**Članak 15. - Osiguranje povrata neopravdano isplaćenih bespovratnih sredstava**

15.1. Ako Nadležno tijelo utvrdi da Korisnik mora izvršiti povrat bilo kojeg iznosa bespovratnih sredstava, Korisnik je dužan vratiti iznos u roku od 60 dana od dana primitka Odluke o povratu od Nadležnog tijela, u slučaju nepoštovanja navedenog roka Nadležno tijelo će pokrenuti naplatu bjanko zadužnice.

15.2. Ugovorne strane mogu dogovoriti obročno plaćanje, o čemu će sklopiti poseban sporazum ili će Nadležno tijelo pisanim odobrenjem utvrditi otplatni plan povrata.

15.3. Bankovne naknade nastale izvršavanjem povrata sredstava po Ugovoru snosi Korisnik.

15.4. Ako Korisnik ne izvrši uplatu u roku navedenom u Odluci o povratu, zatezna kamata ostvaruje se tijekom vremena koje protekne između roka za plaćanje koji je odredilo Nadležno tijelo, i datuma kad je predmetna uplata izvršena. Sve djelomične uplate prvo nadoknađuju trošak kamate.

**Članak 16. - Načini komunikacije i čuvanje podataka**

16.1. Komunikacija između ugovornih strana tijekom izvršenja Ugovora mora biti u pisanom obliku (uključuje i elektroničku komunikaciju).

16.2. Sva pismena dostavljaju se:

16.2.1. osobnom dostavom ili preporučenom poštom s povratnicom na adresu Nadležnog tijela navedenu u ugovoru

16.2.2. putem e-pošte na adresu e-pošte dobivenu putem obavijesti od Nadležnog tijela.

16.3. Sva pismena smatrat će se dostavljenim i primljenim:

16.3.1. u slučaju dostave poštom, u trenutku primitka pismena u prijamnu pisarnicu Nadležnog tijela uz istovremenu potvrdu njezina primitka slanjem povratnice.

16.3.2. u slučaju osobne dostave, u trenutku urudžbiranja od strane ovlaštene osobe uz istovremenu potvrdu njezina primitka.

16.3.3. u slučaju poruke e-pošte, u trenutku potvrde primitka poruke e-pošte od strane osobe kojoj je poruka poslana.

16.4. Ugovorne strane odredit će svoje predstavnike s kojima se odvija komunikacija za potrebe izvršenja Ugovora. Osim ovlaštenim predstavnicima pismena se mogu upućivati i Ugovornim stranama.

16.5. Pismena Korisnika potpisuje i ovjerava Korisnik ili osoba koja je za to u njegovo ime ovlaštena učiniti na temelju propisa ili u tu svrhu izdane punomoći. Punomoć se prilaže istovremeno s podnošenjem pismena te se podnosi u fizičkom obliku u izvorniku ili javnobilježnički ovjerenom prijepisu.

16.6. Pismena se dostavljaju uz naznaku KLASE i URBROJ Ugovora.

**Članak 17. – Povjerljivost informacija**

17.1. Ugovorne strane su obvezne čuvati one informacije koji su sukladno primjenjivim propisima označene kao tajne, uključujući informacije koji su označene kao poslovna tajna.

17.2. Korisnik je obvezan čuvati informacije koje imaju oznaku ograničenosti, povjerljivosti ili tajnosti (u nastavku teksta: povjerljivost) te ih ne smije davati na uvid ili na bilo koji način učiniti dostupnima trećim osobama. Obveza čuvanja informacija ne odnosi se na informacije koje su osoblju Korisnika i partnera Korisnika potrebne za provedbu Projekta jer su izravno uključene u njegovu provedbu, informacije koje ne sadrže oznaku povjerljivosti, izuzev ako čuvanje takve informacije predstavlja opravdani zahtjev tijela u sustavu te informacije koje je Korisnik obvezan objaviti radi poštivanja načela transparentnosti u provedbi Projekta, udovoljavanja zahtjevima javnosti i vidljivosti te poštivanja pravila kojima se uređuje pravo na pristup informacijama. Kada je riječ o osoblju Korisnika i partnera Korisnika koje je izravno uključeno u provedbu projekta, Korisnik osigurava da je to osoblje upoznato i svjesno s činjenicom povjerljivosti informacija, da se iste koriste isključivo u svrhu provedbe Projekta i izvršavanja Ugovora, kao i obvezama koje proizlaze iz toga.

17.3. Korisnik osigurava pristup podataka osobama kojima su one potrebne u svrhu praćenja izvršavanja Ugovora, u skladu s uvjetima Ugovora.

17.4. Sve prethodno navedeno odnosi se i na partnera Korisnika, što je Korisnik dužan osigurati.

**Članak 18. - Izuzeće od odgovornosti**

18.1. Niti jedna Ugovorna strana neće biti odgovorna drugoj Ugovornoj strani (u mjeri dopuštenoj zakonom) za neizravnu posebnu ili posljedičnu štetu ili gubitak u svezi s ovim Ugovorom koji će uključivati, bez ograničenja, bilo kakav gubitak ili štetu glede dobiti, prihoda, ugovora, očekivane uštede, dobre volje ili poslovnih mogućnosti, bilo izravno ili neizravno.

18.2. Svaka od Ugovornih strana u svakom trenutku poduzet će sve razumne korake kako bi smanjila i ublažila bilo kakav gubitak ili štetu za koju relevantna strana ima pravo podnijeti tužbu protiv druge strane, u skladu s ovim Ugovorom.

**Članak 19. - Obveza dostave naknadne dokumentacije i suglasnosti**

19.1. Za svaku osobu/e koja/e će tijekom provedbe projektnih aktivnosti biti u kontaktu s djecom, Korisnik će Nadležnom tijelu dostaviti dokumentaciju na temelju koje će Nadležno tijelo provjeravati:

- da osoba/e nije/su pravomoćno osuđena/e za neko od kaznenih djela iz glave IX, X, XVI, XVII i XVIII Kaznenoga zakona (Narodne novine br. 125/11, 144/12, 56/15 i 61/15, 101/17, 118/18, 126/19, 84/21, 114/22, 114/23, 36/24), odnosno odgovarajuća kaznena djela iz prethodno važećega Kaznenoga zakona (Narodne novine br. 110/97, 27/98, 50/00, 129/00, 51/00, 111/03, 190/03, 105/04, 84/05, 71/06, 110/07, 152/08, 57/11),

- da osobi/ama ne traje sigurnosna mjera obveznoga psihijatrijskoga liječenja, obveznog liječenja od ovisnosti, obveznoga psihosocijalnoga tretmana, zabrane obavljanja određene dužnosti ili djelatnosti, zabrane približavanja, uznemiravanja i uhođenja, udaljenja iz zajedničkoga kućanstva, zabrane pristupa internetu ili sigurnosna mjera zaštitnoga nadzora po punom izvršenju kazne zatvora izrečena temeljem Kaznenoga zakona (Narodne novine br. 125/11, 144/12, 56/15, 61/15, 101/17,118/18, 126/19, 84/21, 114/22, 114/23, 36/24), odnosno temeljem prethodno važećeg Kaznenoga zakona (Narodne novine br. 110/97, 27/98, 50/00, 129/00, 51/00, 111/03, 190/03, 105/04, 84/05, 71/06, 110/07, 152/08, 57/11),

- da osoba/e nema/ju izrečenu prekršajno-pravnu sankciju i/ili da joj/im ne traje zaštitna mjera propisana Zakonom o zaštiti od nasilja u obitelji (Narodne novine br. 70/17, 126/19, 84/21, 114/22, 36/24),

- da osoba/e nije/su kažnjena/e za prekršaj na temelju članaka 25. i 26. Zakona o suzbijanju diskriminacije (Narodne novine br. 85/08, 112/12), članaka 31. i 32. Zakona o ravnopravnosti spolova (Narodne novine br. 82/08, 69/17) te članka 229., stavka 2. Zakona o sigurnosti prometa na cestama (Narodne novine br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23).

19.2. Korisnik će Nadležnom tijelu dostaviti:

- skeniranu verziju ispunjenog i potpisanog Obrasca za uvid u kaznenu i prekršajnu evidenciju koji potpisuje osoba ovlaštena za zastupanje Korisnika,

- uvjerenje da se ne vodi kazneni postupak (ne starije od 8 dana),

- uz navedenu dokumentaciju, za strance je potrebno dostaviti i ovjereni prijevod potvrde o nekažnjavanju iz matične zemlje.

19.3. Dodatna dokumentacija dostavit će se tijekom provedbe projekta u trenutku kada budu poznata imena osoba koja će biti u izravnom kontaktu s djecom prilikom provedbe projektnih aktivnosti. Korisnik i Partner/i preuzimaju odgovornost za sigurnost djece koja su sudionici u projektnim aktivnostima te je prilikom provedbe svake od projektnih aktivnosti koja uključuje djecu potrebno osigurati prisutnost provjerene osobe sukladno ovom članku.

**Članak 20. – Ostalo**

20.1. Nadležno tijelo može provjeravati točnost podataka navedenih u Projektnom prijedlogu u bilo kojoj fazi provedbe Projekta.

20.2. Ako u bilo kojem trenutku bilo koja odredba ovog Ugovora postane nezakonita, nevažeća ili neprovediva u bilo kojem pogledu prema bilo kojem zakonu ili propisu bilo koje nadležnosti, to neće ni na koji način utjecati na valjanost, zakonitost i provedivost ostalih odredbi ovog Ugovora.

20.3. Niti jedan dio ovog Ugovora niti bilo koji drugi dokument neće Nadležnom tijelu nametnuti bilo kakvu obavezu ili odgovornost u odnosu na bilo koje radnje ili obaveze ili odgovornosti preuzete od strane Korisnika ili partnera, vanjskih izvoditelja ili zaposlenika, na temelju Ugovora ili na bilo koji drugi način.

20.4. Nijedna odredba ovog ugovora nije namijenjena stjecanju koristi ili ostvarivanju prava bilo koje osobe koja nije Ugovorna strana.

**Članak 21. – Primjenjivo pravo i jezik ugovora**

21.1. Za ovaj Ugovor je mjerodavno pravo Republike Hrvatske.

21.2. Ovaj Ugovor je sastavljen na hrvatskom jeziku i sva komunikacija Ugovornih strana se odvija na hrvatskom jeziku.

**Članak 22. – Rješavanje sporova te mogućnosti zahtjeva za pojašnjenjem i prigovora**

Ugovorne strane će sve eventualne nastale sporove iz ovog Ugovora rješavati sporazumno, a ako u tome ne uspiju ugovaraju mjesnu nadležnost stvarno nadležnog suda u Zagrebu.

**Članak 23. Prilozi**

Sljedeći prilozi sastavni su dio Ugovora, te Ugovorne strane potvrđuju da su ih razumjele te da ih potpisom Ugovora prihvaćaju:

Prilog 1. Prijavni obrazac i proračun.

**Članak 24. Završne odredbe**

24.1.

Ovaj Ugovor sastavljen je u 3 (tri) istovjetna primjerka, svaki sa snagom izvornika, od kojih Nadležno tijelo zadržava dva, a Korisnik jedan primjerak.

24.2. Sve eventualne izmjene i/ili dopune Ugovora pravno su valjane i proizvode pravni učinak prema Ugovornim stranama isključivo ako su sastavljene u pisanom obliku, te potpisane i ovjerene na isti način kao i Ugovor.

Za Nadležno tijelo

Ime i prezime

Funkcija

Potpis

Datum

Za Korisnika

Ime i prezime

Funkcija

Potpis

Datum